Emmanuel Omogbo

Emanuelis Omogbo (g. 1995 m. gegužės 28 d.) – Nigerijos krepšininkas, žaidžiantis Džiakovicos „Vellaznimi“ klube Kosovo aukščiausioje lygoje Superliga. Universalus aukštaūgis, galintis žaisti tiek sunkiojo krašto, tiek vidurio puolėjo pozicijose. Dalį 2018-2019 m. LKL sezono atstovavo Pasvalio „Pieno žvaigždžių“ ekipai.

Karjera
Profesionalaus krepšininko karjerą pradėjo Italijos krepšinio lygoje, kur 2017-2018 metų sezone atstovavo Pezaro „Victoria Libertas“ ekipai.

2018 m. rugpjūčio mėn. sudarė vieno sezono trukmės kontraktą su „Pieno žvaigždžių“ klubu.
Tapo LKL 2018–2019 m. sezono spalio mėnesio naudingiausiu žaidėju. E. Omogbo spalį rinko po 20,6 naudingumo balo, pelnydamas po 16,8 taško (61,5 proc. dvitaškių), atkovodamas po 6,2 kamuolio ir perimdamas po 2,4 kamuolio.  
2019 m. vasario 1 d. abipusiu susitarimu nutraukė sutartį su „Pieno žvaigždždėmis“. To sezono LKL čempionate Omogbo vidutiniškai įmesdavo po 12,1 taško, atkovojo po 5,1 kamuolio, o naudingumas siekė 14,8 balo per rungtynes. 

2019 m. vasario 6 d. pasirašė kontraktą su antros pagal pajėgumą Izraelio krepšinio lygos (Liga Leumit) komanda Kirjat Atos „Ironi“. 

Nuo 2019 m. liepos 26 d. atstovavo antros pagal pajėgumą Italijos krepšinio lygos Serie A2 komandai Bjelos „Pallacanestro“.

2020 m. rugsėjo 8 d. pasirašė kontraktą su antros pagal pajėgumą Ispanijos krepšinio lygos LEB Oro Hueskos „Levitec" klubu.

2021 m. sausio 20 d. prisijungė prie Kosovo krepšinio lygos klubo Džiakovicos „Vellaznimi“.

2021 m. rugpjūčio 6 d. sudarė kontraktą su Nikosijos Cytavision APOEL, rungtyniajančioje Kipro aukščiausioje lygoje OPAP. Antroje 2021-2022 m. sezono pusėje persikėlė į trečios Izraelio krepšinio lygos (Liga Artzit) klubą „Hapoel Migdal HaEmek“.

2022 m. spalio 29 d. sugrįžo į Kosovo krepšinio lygos Džiakovicos „Vellaznimi“ klubą.

Nacionalinė rinktinė
Nuo 2018 m. yra kviečiamas atstovauti Nigerijos vyrų krepšinio rinktinę. Žaidė 2021 m. Afrikos krepšinio čempionate Afrobasket 2021 Ruandoje, kur tarp 16 komadų užėmė 12 vietą. Omogbo per 3 rungtynes vidutiniškai žaidė 18,3 min. ir pelnė 6,3 taško.

Šaltiniai

 Nuorodos 
 E. Omogbo profilis Eurobasket.com

Kategorija:Nigerijos krepšininkai
Kategorija:Užsienio krepšininkai Lietuvos komandose